**OBRAZLOŽENJE IZMJENA I DOPUNA FINANCIJSKOG PLANA HŽ INFRASTRUKTURE ZA 2025. GODINU I PROJEKCIJA PLANA ZA 2026. I 2027. GODINU**

**UVOD**

HŽ Infrastruktura je strateško društvo u vlasništvu Republike Hrvatske koje upravlja željezničkom infrastrukturom u Republici Hrvatskoj.

Hrvatski sabor je na sjednici održanoj dana 06. prosinca 2024. godine donio Odluku o davanju suglasnosti na Financijski plan HŽ Infrastrukture za 2025. godinu i projekcije plana za 2026. i 2027. godinu („Narodne novine”, br. 149/2024) koji je izrađen na temelju procjene realizacije vlastitih prihoda od pružanja željezničkih usluga i ostalih prihoda te sukladno odobrenim limitima kapitalnih i tekućih pomoći unutar općeg proračuna i temeljem prijenosa EU sredstava iz Državnog proračuna s razdjela Ministarstva mora, prometa i infrastrukture, kao i zaduživanja za investicijske projekte.

Temeljem promijenjenih uvjeta poslovanja, dinamike realizacije investicijskih projekata i odobrenih limita iz sredstava Državnog proračuna, HŽ Infrastruktura predlaže izmjene i dopune Financijskog plana za 2025. godinu i projekcija plana za 2026. i 2027. godinu te u nastavku daje obrazloženje izmjena i dopuna Financijskog plana za 2025. godinu.

**PRIHODI**

|  |  |  |  |  |
| --- | --- | --- | --- | --- |
|  | **Plan za 2025.** | **Povećanje/ Smanjenje** | **Novi plan za 2025.** | **Indeks** |
| PRIHODI POSLOVANJA | 489.464.400 | 66.097.368 | 555.561.768 | 113,5 |
| PRIHODI OD PRODAJE NEFINANCIJSKE IMOVINE | 0 | 0 | 0 |  |
| **UKUPNI PRIHODI** | **489.464.400** | **66.097.368** | **555.561.768** | **113,5** |

Planirani ukupni prihodi poslovanja HŽ Infrastrukture u Novom planu za 2025. godinu iznose 555.561.768 EUR i povećani su za 66.097.368 EUR odnosno za 13,5% u odnosu na Plan za 2025. godinu. Povećanje ukupnih prihoda rezultat je povećanja pozicija skupine *63 Pomoći iz inozemstva i od subjekata unutar općeg proračuna* uz istovremeno smanjenje skupine *65 Prihodi od upravnih i administrativnih pristojbi, pristojbi po posebnim propisima i naknada.*

1.  Povećanje pozicija skupine *63 Pomoći iz inozemstva i od subjekata unutar općeg proračuna u ukupnom* iznosu 91.097.368 EUR rezultat su promjena na sljedećim pozicijama:

1. Povećanja pozicije *Pomoći proračunu i izvanproračunskim korisnicima iz drugih proračuna* u iznosu98.619.798 EUR i za:

-     Povećanja pozicije *Tekućih pomoći proračunu i izvanproračunskim korisnicima iz drugih proračuna* u iznosu 14.871.963 EUR koja se odnose na sredstva za financiranje *Rashoda za zaposlene* iz prethodne godine koji su u 2024. godini bili financirani iz drugih izvora financiranja a koja je HŽ Infrastruktura dužna vratiti.

-    Povećanja *Kapitalnih pomoći proračunu i izvanproračunskim korisnicima iz drugih proračuna* u iznosu 83.747.835 EUR koja se gotovo u cijelosti odnose na sredstva za financiranje projekata obnove, modernizacije i izgradnje željezničke infrastrukture u okviru projekta *Revitalizacija željezničkog sustava Republike Hrvatske* za koji je potpisan ugovor o financiranju s Europskom investicijskom bankom. Predmetno povećanje rezultat je novo sklopljenih ugovora u 2025. godini kao i intenziviranja planiranih radova na tim projektima od kojih se ističu sljedeći projekti*: Obnova pruge M606 Knin-Zadar, Obnova dionice Kutina- Deanovec (36,43 km), na pruzi M103 Dugo Selo-Novska, Obnova dionice DG-Sv. Petar u Šumi (50,13 km) na pruzi R101 DG-Buzet, Obnova dionice Kloštar-Koprivnica-Varaždin (74,7 km) na pruzi R202 Varaždin -Dalj i dionice Varaždin-Čakovec (11,8 km) na pruzi R201 Zaprešić-Čakovec, Obnova dionice Banova Jaruga - Daruvar (53,4 km) na pruži L204 Banova Jaruga – Pčelić, Sanacija pruge M402 Sava Rasputnica - Zagreb Ranžirni kolodvor - Zagreb Klara LK i DK , Rekonstrukcija postojećeg i izgradnja drugog kolosijeka na dionici Križevci - Koprivnica - DG, pruga DG - Botovo - Dugo Selo, Rekonstrukcija postojećeg i izgradnja drugog kolosijeka na dionici Dugo Selo - Križevci, pruga DG - Botovo - Dugo Selo* i drugi.

1. Smanjenja pozicije *Pomoći temeljem prijenosa EU sredstava* u iznosu 7.522.430 EUR što se odnosi na promjene vezane za projekte koji se financiraju iz NPOO programa i to projekte *Modernizacija pruge M604 Oštarije – Knin – Split* i *Uklanjanje "uskih grla" na željezničkoj infrastrukturi.* Predmetno smanjenje rezultat je promijenjene planirane dinamike realizacije projekta *Uklanjanje "uskih grla" na željezničkoj infrastrukturi a za Projekt Modernizacija pruge M604 Oštarije – Knin – Split* radi se o prenamjeni na drugi EU izvor financiranja.
2. Smanjenje skupine *65 Prihodi od upravnih i administrativnih pristojbi, pristojbi po posebnim propisima i naknada* u iznosu 25.000.000 EUR proizašlo je uslijed reklasifikacije prihoda skupine 65 na primitke skupine 83 Primici od prodaje financijskih instrumenata - dionica i udjela u glavnici budući da je predmetni iznos vezan za Nagodbu Republike Hrvatske i HŽ Infrastrukture o uređenju imovinsko-pravnih pitanja preostalih nakon podjele HŽ-Hrvatske željeznice d.o.o. koja je sklopljena s ciljem namire potraživanja za manje preneseni temeljni kapital na ime ulaganja u javno dobro.

PRIHODI POSLOVANJA

Zakonom o željeznici utvrđeni su izvori sredstava za financiranje željezničke infrastrukture i za financiranje upravitelja željezničke infrastrukture.

U strukturi planiranih prihoda poslovanja za 2025. godinu prihodi kojima se financiraju izdaci za održavanje, obnovu, modernizaciju i izgradnju željezničke infrastrukture povećani su za 77.465.609 EUR  i u Novom planu iznose 396.400.009 EUR, te čine 71,4% ukupnih prihoda poslovanja, a ostvaruju se iz:

▪      Kapitalnih pomoći od međunarodnih organizacija te institucija i tijela EU u iznosu 360.000 EUR

▪     Tekućih i kapitalnih pomoći temeljem prijenosa EU sredstava u iznosu 20.777.770 EUR

▪     Tekućih i kapitalnih pomoći iz općeg proračuna u iznosu 375.262.239 EUR od kojih su:

-    Trošarine – naknade u cijeni goriva u iznosu 101.585.708 EUR

-    Potpora u pripremi i provedbi projekata planiranih za sufinanciranje iz EU fondova u iznosu 5.100.300 EUR

-    Prilagodba željezničkih graničnih prijelaza za provedbu schengenske pravne stečevine u iznosu 1.550.000 EUR

-    Financiranje i sufinanciranje građenja, modernizacije i obnove željezničke infrastrukture  u iznosu 240.577.644 EUR

-    Opremanje pruga uređajem za automatsku zaštitu vlaka u iznosu 133.000 EUR

-    Potpora u provedbi CEF projekata željezničkog sektora u iznosu 19.299.700 EUR

-    Potpora u provedbi NPOO projekata željezničkog sektora u iznosu 2.500.000 EUR

-    Nacionalna komponenta za projekte sufinancirane EU sredstvima u iznosu 2.441.683 EUR

-    Financiranje projekta globalnog sustava pokretnih komunikacija za željeznički promet (GSM-R) i migracija na FRMCS na željezničkim prugama kojima upravlja HŽ INFRASTRUKTURA d.o.o. u iznosu 950.000 EUR

-    Potpora društvu HŽ Infrastruktura za dovršetak projekta financiranog iz IBRD zajma u iznosu 994.204 EUR

-    Program sanacije onečišćenja okoliša na lokaciji "Praonice vagona i dezinfekcije stanice u Botovu" u iznosu 130.000 EUR

Prihodi kojima se financiraju izdaci za upravljanje, organizaciju i regulaciju željezničkog prometa u Novom planu za 2025. godinu manji su za 11.268.241 EUR i iznose ukupno 159.161.759 EUR što čini 28,6% ukupnih prihoda, a ostvaruju se iz:

▪     prihoda od imovine u iznosu od 5.030.000 EUR,

▪     prihoda od prodaje roba i usluga u iznosu 36.500.000 EUR i

▪     tekućih pomoći iz općeg proračuna za upravljanje, organizaciju i regulaciju prometa u iznosu 117.631.759 EUR

**RASHODI**

|  |  |  |  |  |
| --- | --- | --- | --- | --- |
|  | **Plan za 2025.** | **Povećanje/ Smanjenje** | **Novi plan za 2025.** | **Indeks** |
| RASHODI POSLOVANJA | 218.583.000 | 3.583.000 | 222.166.000 | 101,6 |
| RASHODI ZA NABAVU NEFINANCIJSKE IMOVINE | 312.928.031 | 10.812.969 | 323.741.000 | 103,5 |
| **UKUPNI RASHODI** | **531.511.031** | **14.395.969** | **545.907.000** | **102,7** |

Ukupni planirani rashodi za 2025. godinu u Novom planu povećani su za 14.395.969 EUR i iznose 545.907.000 EUR od kojih se na rashode poslovanja odnosi 222.166.000 EUR i povećanje za 3.583.000 EUR ili 1,6%, odnosno na rashode za nabavu nefinancijske imovine 323.741.000 EUR koji su povećani za 10.812.969 EUR ili za 3,5%.

U ovim izmjenama i dopunama, promjene na ukupnim rashodima rezultat su usklađenja u odnosu na ostvarenje u prvom polugodištu 2025. godine i preuzetih obveza do kraja 2025. godine, kao i usklađenja dinamike realizacije investicijskih projekata temeljem dosadašnje realizacije i u odnosu na status postupaka javne nabave za planirane nove investicijske projekte u željezničku infrastrukturu. Najvećim dijelom, promjene su posljedica razlike u planiranoj i procijenjenoj dinamici podmirenja obveza.

RASHODI POSLOVANJA

Ukupni rashodi poslovanja za 2025. godinu u Novom planu iznose 222.166.000 EUR i povećani su za 3.583.000 EUR što je rezultat povećanja *Materijalnih rashoda*za 1.603.000 EUR, *Financijskih rashoda* za 1.660.000 EUR i *Rashoda za donacije, kazne, naknade šteta i kapitalne pomoći* za 320.000 EUR.

Povećanje *Materijalnih rashoda* najvećim dijelom odnosi se na povećanje pozicije *Ostalih nespomenutih rashoda poslovanja* koji se odnose na troškove sudskih postupaka temeljem pravomoćne sudske presude HŽ Putničkog prijevoza zbog pretrpljene štete nastale u izvanrednom događaju iskliznuća nagibnog vlaka u mjestu Rudine iz 2009. godine.

Povećanje *Financijskih rashoda* gotovo u cijelosti posljedica je povećanja pozicije *Ostalih financijskih rashoda*u okviru koje se evidentiraju podmirene porezne obveze.

Povećanje *Rashoda za donacije, kazne, naknade šteta i kapitalnih pomoći* rezultat je povećanja pozicije *Naknade šteta pravnim i fizičkim osobama* koje se najvećim dijelom odnose na naknade štete fizičkim osobama nanesene na pružnom pojasu, a koje se isplaćuju po sudskim presudama.

Struktura rashoda poslovanja ostala je na nivou Plana za 2025. godinu. Od ukupnih rashoda poslovanja, 67,4% odnosno 149.720.000 EUR odnosi se na *Rashode za zaposlene*, 30,5% ili 67.788.000 EUR na *Materijalne rashode*, te 1,7% ili 3.718.000 EUR na *Financijske rashode* i na *Rashode za donacije, kazne, naknade šteta i kapitalnih pomoći* koji iznose 940.000 EUR, a čine 0,4% ukupnih rashoda poslovanja.

RASHODI ZA NABAVU NEFINANCIJSKE IMOVINE

Planirani rashodi za nabavu nefinancijske imovine za 2025. godinu u Novom planu povećani su za 10.812.969 EUR i iznose 323.741.000 EUR Predmetno povećanje rezultat je povećanja na programima investicijskih aktivnosti za projekte obnove modernizacije i izgradnje željezničke infrastrukture za 11.858.569 EUR uz istovremeno smanjenje investicija u imovinu HŽ Infrastrukture za 1.045.600 EUR.

Povećanje planiranih rashoda vezanih za investicijski dio poslovanja HŽ Infrastrukture rezultat su sadašnje situacije i procjene realizacije planiranih aktivnosti obzirom na status postupaka javne nabave, posebno u vezi novih investicijskih projekata i nabave strateškog materijala.

U Novom planu za 2025. godinu projekcije rashoda za projekte obnove, modernizacije i izgradnje željezničke infrastrukture po programima investicijskih aktivnosti su kako slijedi:

▪ Projekti iz programa obnove i modernizacije pruga za međunarodni promet iznose 85.908.500 EUR

▪ Projekti iz programa obnove i modernizacije pruga za regionalni promet iznose 55.364.000 EUR

▪ Projekti iz programa obnove i modernizacije pruga za lokalni promet iznose 28.776.500 EUR

▪ Program obnove i modernizacije željezničkog čvorišta Zagreba iznosi 13.926.300 EUR

▪ Program aktivnosti u funkciji infrastrukture i prometa na mreži kao cjeline iznosi 22.297.000 EUR

▪ Izgradnja novih pruga i kolosijeka iznosi 106.567.300 EUR.

**UKUPNI VIŠAK/MANJAK**

|  |  |  |  |  |
| --- | --- | --- | --- | --- |
|  | **Plan za 2025.** | **Povećanje/ Smanjenje** | **Novi plan za 2025.** | **Indeks** |
| UKUPNI PRIHODI | 489.464.400 | 66.097.368 | 555.561.768 | 113,5 |
| UKUPNI RASHODI | 531.511.031 | 14.395.969 | 545.907.000 | 102,7 |
| **RAZLIKA - VIŠAK/MANJAK** | **-42.046.631** | **51.701.399** | **9.654.768** | **-23,0** |

Ukupan višak u Novom planu za 2025. iznosi 9.654.768 EUR što je najvećim dijelom rezultat povećanja prihoda iz Državnog proračuna za financiranje ulaganja u imovinu javnog dobra Republike Hrvatske.

**RAČUN FINANCIRANJA**

|  |  |  |  |  |
| --- | --- | --- | --- | --- |
|  | **Plan za 2025.** | **Povećanje/ Smanjenje** | **Novi plan za 2025.** | **Indeks** |
| PRIMICI OD FINANCIJSKE IMOVINE I ZADUŽIVANJA | 30.000.000 | 25.000.000 | 55.000.000 | 183,3 |
| IZDACI ZA FINANCIJSKU IMOVINU I OTPLATE ZAJMOVA | 63.115.000 | 3.204.520 | 66.319.520 | 105,1 |
| RAZLIKA PRIMITAKA I IZDATAKA | -33.115.000 | 21.795.480 | -11.319.520 | 34,2 |
| PRIJENOS SREDSTAVA IZ PRETHODNE GODINE | 84.953.850 | 25.930.698 | 110.884.548 | 130,5 |
| PRIJENOS SREDSTAVA U SLJEDEĆU GODINU | -9.792.219 | -99.427.577 | -109.219.796 | 1.115,4 |
| **NETO FINANCIRANJE** | **42.046.631** | **-51.701.399** | **-9.654.768** | **-23,0** |

Planirani *Primici od financijske imovine i zaduživanja* u Novom planu za 2025. godine iznose 55.000.000 EUR i u odnosu na Plan za 2025. godinu veći su za 25.000.000 EUR. Predmetno povećanje vezano je za ispravak Plana za 2025. godinu na način da je iznos 25.000.000 EUR koji je bio planiran na poziciji prihoda reklasificiran na poziciju *Dionice i udjeli u glavnici trgovačkih društava u javnom sektoru.* Naime, radi se o namiri potraživanja za manje preneseni temeljni kapital na ime ulaganja u javno dobro temeljem  Nagodbe Republike Hrvatske i HŽ Infrastrukture o uređenju imovinsko-pravnih pitanja preostalih nakon podjele HŽ-Hrvatske željeznice d.o.o.

*Izdaci za financijsku imovinu i otplate zajmova* u Novom planu za 2025. godinu iznose 66.319.520 EUR od čega se 48.949.520 EUR odnosi na *izdatke za otplatu glavnice primljenih kredita i zajmova* i 17.370.000 EUR na *izdatke za ulaganja u financijske instrumente – dionice i udjele u glavnicu* što je u naravi vezano za proces dokapitalizacije ovisnog društva Pružne građevine d.o.o. s ciljem financijske konsolidacije.

Izdaci za financijsku imovinu i otplate zajmova u Novom planu za 2025. godinu povećani su za 10.834.520 EUR. Predmetno povećanje rezultat je otplate dijela investicijskog kredita iz 2024. godine u 2025. godini.

PRIJENOS SREDSTAVA

*Prijenos sredstava iz prethodne godine* u Novom planu za 2025. godinu iznosi 110.884.548 EUR i u odnosu na Plan za 2025. godinu povećano je za 25.930.698 EUR što se gotovo u cijelosti odnosi na sredstva na računima za posebne namjene (EU projekti) i povučena sredstva a neiskorištena kreditna sredstva do kraja 2024. godine.

Sredstava iz prethodne godine 98,2% se odnose na sredstva na računima za investicije od čega su 89,1% sredstva na računima za posebne namjene (EU projekti) i 9,1% povučena sredstva iz investicijskih kredita. Svega 1,8% odnosi se na sredstva po računima za redovno poslovanje.

*Prijenos sredstava u sljedeću godinu* u Novom planu za 2025. godinu iznosi 109.219.796 EUR a gotovo u cijelosti odnose se na sredstva na posebnim računima namijenjenih za financiranje investicija u željezničku infrastrukturu a koji se financiraju iz EU fondova.